Source: http://www.tmsport.ro/volei/csm-lugoj-a-facut-un-singur-transfer-important-cu-o-jucatoare-de-baza-de-la-agroland-jucatoarele-de-la-clubul-desfiintat-interesante-pentru-echipele-romanesti/
Timestamp: 2019-03-19 16:47:10+00:00

Document:
CSM Lugoj a făcut un singur transfer important, cu o jucătoare de bază de la Agroland. Jucătoarele de la clubul desființat, interesante pentru echipele românești | TmSport.ro
Acasă Volei CSM Lugoj a făcut un singur transfer important, cu o jucătoare de...
CSM Lugoj a făcut un singur transfer important, cu o jucătoare de bază de la Agroland. Jucătoarele de la clubul desființat, interesante pentru echipele românești
CSM Lugoj a reluat antrenamentele pentru returul Diviziei A1, rămasă cu doar opt echipe. Singura echipa de volei de prima ligă din Timiș a făcut un singur transfer, cel al centrului Andreea Petra, jucătoare venită de la desființata Agroland Timișoara. Și alte foste jucătoare ale echipei timișosene semnează cu echipe din România.
Andreea Petra are 25 de ani și a semnat cu Lugojul din postură de jucătoare liberă de cotnract, deoarece avea dezlegare, pentru că și cu Agroland a semnat din aceeași postură. Internațională, Petra a mai jucat la Sibiu și Medicina Târgu Mureș, dar în vară s-a accidentat la gleznă la partida României cu Spania, și a ratat o parte importantă a turului. Voleibalista a semnat cu CSM Lugoj până în vară, cu opțiune de prelungire, și este singurul transfer al echipei bănățene. În 19 ianuarie, Lugojul va juca primul meci din 2019, acasă, cu Știința Bacău.
CSM Lugoj le-ar fi dorit inițial pe tinerele Petruța Orlandea și Larisa Vasilică de la Agroland, dar s-au cerut bani de dezlegare pentru cele două, pentru că sunt sub contract. Un aspect al rivalității prost înțelese în sportul din Timiș, întrucât Agroland a anunțat sistarea oricărei activități sportive. Altfel, echipa a reluat antrenamentele, iar sportivele sârboaice și antrenorul Segrt vor veni pe măsură ce primesc viza. Săptămâna viitoare, CSM Lugoj organizează turneul amical Cupa Rieker, cu CSM Lugoj II, Poli Timișoara și CSM Târgu Mureș, toate echipe de liga secundă.
În ceea ce privește Agroland, fostul antrenor Bogdan Paul, suspendat în România, a semnat cu campioana ungariei Linamar Bekescsaba. De asemenea, libero-ul Teodora Pusic, campioana mondială cu Serbia, a semnat cu CSM Târgoviște. De asemenea, Barbora Kosekova, coordonatoarea naționala Slovaciei, este dorită de Dinamo.
Articolul precedentDoar fetele de la Fortuna Becicherecu Mic mai joacă fotbal de prima ligă în Timiș
Articolul următorȘi a mai trecut un an fără sală polivalentă nouă sau stadion. Perspectivele pentru 2019, la fel de ”albastre”
Paul Bogdan 5 ianuarie 2019 at 22:53
Buna ziua! Doresc sa clarific un aspect important…Clubul ACS UVT Agroland nu a fost contactat oficial de nici un reprezentant al gruparii CSM Lugoj pentru a discuta un eventual transfer al jucatoarelor Orlandea Petruta si Vasilica Larisa. Motivul pentru care CSM Lugoj nu si-a dorit aceste jucatoare probabil este altul. Multumesc!
Paul Bogdan 6 ianuarie 2019 at 02:34
Menționăm că ACS UVT Agroland nu a fost contactată oficial de gruparea CSM Lugoj pentru a discuta un eventual transfer al jucătoarelor Orlandea Petruța sau Vasilică Larisa. Motivul care a generat această bârfă ne este necunoscut. Mulțumim!
Anda Deliu 6 ianuarie 2019 at 12:17
Domnule Paul, stiti si dvs ca de transferuri se vorbeste si inainte de a trimite hartii oficiale. Altfel, este prima si ultima data cand va aprobam comentariul pe acest site, despre care ne bucuram ca v-ati amintit ca exista. Va recomandam sa va postati comentariile si pe Facebook tot semnnate, nu de pe Facebokk-ul clubului, pentru ca ati fost un simplu angajat, nu insusi clubul.

References: CSM 

CSM 

CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM